text: Moult estoient Caldieu doutant,
   Et moult s'aloient enpressant,
   Ne mais les cors n'abandonnoient
   Si durement comme il soloient ;
   Car moult les avoit mal menez
   Cléomadès, et desviez 
   De toutes lor batailles VI.
   N'en y ot nule, au mien avis,
   Où il ne fust II fois ou trois.
   Ne tenoit pas en I lieu kois.
   De bataille en bataille aloit.
   Chascune bataille cuidoit
   Que en la lour fust tout adès.
   PageV01P276
   Tant les mena Cléomadès,
   Qu'il et Grieu apertement voient
   Que Caldieu se desconfisoient.
  